cyanic-selkie/wikianc huggingface dataset:
นิโก
อาชีพทางแฟชั่น
ในปี 2020 หลุยส์ วิตตองร่วมมือกับนิโกและเวอร์จิล อาบโลออกแบบคอลเลกชั่นแคปซูลพิเศษภายใต้ชื่อ Louis Vuitton x NIGO® Capsule
อาชีพทางดนตรี
นิโกมีความเกี่ยวข้องกับแรปเปอร์ชื่อดังอย่างคานเย เวสต์ และ ฟาร์เรลล์ วิลเลียมส์ และเป็นดีเจประจำวงดนตรีฮิปฮอป เทริยากิบอยซ์ และเป็นเจ้าของค่ายดนตรี BAPE Sounds นอกจากนี้เขาเป็นผู้จัดรายการทางช่องเอ็มทีวี เจแปน ภายใต้ชื่อรายการ นิโกลเดินอาย (Nigoldeneye)
พี่น้อง
พี่น้อง หมายถึง บุคคลหลายคนที่เกิดจากบิดาและมารดาคนเดียวกันทั้งสองคน มีพันธุกรรมและหมู่โลหิตใกล้เคียงกัน เรียกสถานะเป็นพี่เป็นน้องตามลำดับเกิดก่อนหลัง คำว่าพี่น้องหมายรวมถึง พี่ชาย พี่สาว น้องชาย น้องสาว และตนเอง เรียกอย่างเต็มว่า พี่น้องร่วมบิดามารดา ส่วนพี่น้องที่ไม่ได้เกิดจากบิดาและมารดาคนเดียวกัน หมายความว่าเกิดจากบิดาคนเดียวกัน หรือมารดาคนเดียวกัน เพียงอย่างใดอย่างหนึ่ง เรียกว่า พี่น้องร่วมบิดา (พี่น้องต่างมารดา)  และ พี่น้องร่วมมารดา (พี่น้องต่างบิดา)  ตามลำดับ
นอกเหนือจากนี้ พี่ ยังใช้เรียกคนที่มีอายุมากกว่าตนหรือด้วยความเคารพนับถือ และ น้อง แก่ผู้ที่อายุน้อยกว่า โดยไม่จำเป็นต้องเป็นญาติต่อกัน ดังนั้นคำว่า พี่น้อง จึงหมายรวมถึงบุคคลทุกคน มักใช้เป็นสำนวนการปราศรัย
พี่น้องร่วมสาบาน
พี่น้องร่วมสาบาน หมายถึง บุคคลหลายคนที่ไม่ได้มีความเกี่ยวพันทางสายโลหิต สาบานต่อกันว่าจะเป็นพี่น้องกันและจะช่วยเหลือซึ่งกันและกัน อาจมีพิธีกรรมบางอย่างเช่น กล่าวคำสาบานต่อหน้าสิ่งศักดิ์สิทธิ์ หรือหยดเลือดของทุกคนผสมลงในน้ำหรือเหล้าแล้วแบ่งกันดื่ม ดังเช่นที่พบได้บ่อยในภาพยนตร์จีน แต่มิได้มีผลทางกฎหมายให้เกี่ยวพันฉันญาติแต่อย่างใด
โซลคาลิเบอร์
โซลคาลิเบอร์ (ソウルキャリバー シリーズ (Sōrukyaribā shirīzu)) หรือที่รู้จักกันทั่วไปว่า โซลชีรีย์ (ソウル シリーズ (Sōru shirīzu)) เป็นแฟรนไชส์วิดีโอเกมแนวต่อสู้ที่ใช้อาวุธเป็นหลักของบันไดนัมโคเอนเตอร์เทนเมนต์ ชุดเกมมีภาคหลัก 7 ภาค และสื่อภาคแยกต่าง ๆ รวมถึงอัลบั้มเพลงและหนังสือการ์ตูนชุด เดิมที่แฟรนไชส์เปิดตัวเป็นเกมอาร์เคดชื่อ โซลเอดจ์ ใน ค.ศ. 1995 ก่อนที่ต่อมาจะถูกพอร์ดลงวิดีโอเกมคอนโซล ตัวเกมภาคล่าสุดอื่นได้มีการเปิดตัวเฉพาะคอนโซลเท่านั้นและมีการพัฒนาเพื่อรวมโหมดการเล่นออนไลน์
วิจิตร คุณาวุฒิ
วิจิตร คุณาวุฒิ หรือ คุณาวุฒิ (23 มกราคม พ.ศ. 2465 - 31 กรกฎาคม พ.ศ. 2540) ศิลปินแห่งชาติ สาขาศิลปะการแสดง (ภาพยนตร์และละคร) ประจำปี พ.ศ. 2530 เป็นผู้กำกับภาพยนตร์ไทยคนเดียวที่ได้รับรางวัลตุ๊กตาทอง สาขาผู้กำกับภาพยนตร์ยอดเยี่ยม ติดต่อกัน 4 ปีซ้อน ระหว่างปี พ.ศ. 2505-2508 จนได้รับฉายาว่า เศรษฐีตุ๊กตาทอง
โซลคาลิเบอร์
โปรเจกต์โซลเป็นกลุ่มพัฒนาภายในของนัมโคที่รับผิดชอบในแฟรนไชส์ ​​โซลคาลิเบอร์ หลังจากการวางจำหน่าย โซลคาลิเบอร์ II ถึงแม้ว่าเกมจะให้เครดิตกับนัมโคแต่เพียงอย่างเดียว แต่ทีมก็ตั้งชื่อเพื่อดึงดูดความสนใจของกลุ่มที่ประสบความสำเร็จ
วิจิตร คุณาวุฒิ
ประวัติ
วิจิตร คุณาวุฒิ เป็นศิษย์เก่าวชิราวุธวิทยาลัย สมรสกับ นางทองปอนด์ คุณาวุฒิ (โกมลภิส) มีบุตรชายคือ คณิต คุณาวุฒิ
โซลคาลิเบอร์
เกม
ชุดเกม ​​โซลคาลิเบอร์ มีภาคหลัก 7 ภาค ภาคแยก 4 ภาค และภาครีเมค 1 ภาคดังนี้:
วิจิตร คุณาวุฒิ
ประวัติ
วิจิตรเป็นนักเขียนและนักหนังสือพิมพ์ร่วมสมัยกับ ส. อาสนจินดา อิศรา อมันตกุล และประมูล อุณหธูป เคยมีผลงานเขียนเรื่องสั้นที่มีชื่อเสียง เรื่อง น้ำตาจำอวด และ โสเภณีร้องไห้ เริ่มมีชื่อเสียงจากในฐานะผู้กำกับภาพยนตร์จากผลงานกำกับเรื่อง มรสุมสวาท จากบทประพันธ์ของอิศรา อมันตกุล นำแสดงโดย ชนะ ศรีอุบล ขิ่นเลส่วย นางเอกชาวพม่า
ส่วนมาก วิจิตร คุณาวุฒิ มักจะนำนวนิยายชื่อดังมาสร้างเป็นภาพยนตร์ เช่น นวนิยายของ กฤษณา อโศกสิน ได้แก่ ดวงตาสวรรค์, น้ำเซาะทราย, ป่ากามเทพ และ เมียหลวง
รางวัล
รางวัลผู้กำกับภาพยนตร์ยอดเยี่ยม รางวัลภาพยนตร์ยอดเยี่ยม รางวัลบทภาพยนตร์ยอดเยี่ยม รางวัลลำดับภาพยอดเยี่ยม
ไลฟ์ไทป์
ไลฟ์ไทป์ (LifeType) เป็นระบบมัลติเว็บล็อกแบบโอเพ่นซอร์ส ที่สร้างขึ้นมาเพื่อรองรับ เว็บ 2.0 คือเรื่องการแชร์และแบ่งปันทั้งข้อมูลความรู้หรือมัลติมีเดียอื่นๆ โดยสิ่งที่เพิ่มเข้ามาคือผู้ติดตั้งโปรแกรม ไลฟ์ไทป์ สามารถเปิดให้บุคคลภายนอกสมัครสมาชิกและสร้างเว็บล็อกของตนเองได้ อาจกล่าวได้ว่า ไลฟ์ไทป์คือ เว็บล็อก โพรไวเดอร์ ซึ่งระบบที่เป็นโอเพ่นซอสและเป็นที่นิยมในปัจจุบันนั้นมีเพียงแค่ เวิร์ดเพรสส์ mu เท่านั้น ซึ่งยังขาดในเรื่องการใช้งานร่วมกันระหว่างโปรแกรมอื่นๆ ที่กำลังเป็นที่นิยมในยุค เว็บ 2.0
โครงการไลฟ์ไทป์ เกิดขึ้นในเดือนกุมพาพันธ์ปี 2003 โดย Oscar Renalias โดยพัฒนาต่อยอดจาก pLog เพื่อรองรับระบบมัลติยูเซอร์ และเวอร์ชัน1.0ได้แล้วเสร็จในเดือน เมษายน 2005และพัฒนาต่อมาจนถึงรุ่นปัจจุบันคือ 1.2.5, เมื่อเดือน ตุลาคม 2007.
ในปัจจุบัน ไลฟ์ไทป์กำลังเป็นที่จับตาของโปรแกรมเมอร์เว็บแอปพลิเคชันกันมาก มีโครงการพัฒนาหรืออินทริเกรท เว็บแอปพลิเคชันอื่นๆเพื่อให้ใช้ร่วมกับ ไลฟ์ไทป์ขึ้นเรื่อยๆ เช่นเดียวกับ เวิร์ดเพรสส์ MU ไลฟ์ไทป์ยังรองรับภาษาอื่นๆอีกด้วยแต่ยังขาดแคลนภาษาไทยอยู่
โพธิ์ไทร สิทธิบุญเลิศ
โพธิ์ไทร สิทธิบุญเลิศ หรือ โพธิ์ไทร ส.พิชิตชัย เป็นนักมวยไทยชาวไทยจากอำเภอตาคลี จังหวัดนครสวรรค์ โดยในปี พ.ศ. 2520 เขาได้ปะทะกับจิตติ เมืองขอนแก่น ที่จับคู่กับจ๊อกกี้ ศิษย์กันภัย นับเป็นการต่อสู้แบบ 2 ต่อ 1 ครั้งแรกของวงการมวยไทย
นอกจากนี้ โพธิ์ไทรยังเป็นผู้เข้าทำศึกกับคิกบ็อกเซอร์ชาวญี่ปุ่นในแบบ 3 ต่อ 1 ที่สนามมวยเวทีลุมพินี
ประวัติ
โพธิ์ไทร สิทธิบุญเลิศ เป็นนักมวยไทยจากค่ายสิทธิบุญเลิศ ค่ายเดียวกันกับศักดิ์พิมาย ฤทธิ์วิบูลย์ และประยุทธ สิทธิบุญเลิศ
พ.ศ. 2518 โพธิ์ไทรเคยเป็นฝ่ายชนะนักมวยไทยที่มีชื่อเสียงอย่างสายฟ้า แสงมรกต
พ.ศ. 2519 โพธิ์ไทรชิงตำแหน่งรุ่นจูเนียร์ไลท์เวทจากวิชิต ลูกบางปลาสร้อย ที่สนามมวยเวทีลุมพินี ซึ่งครั้งนั้น วิชิตเป็นฝ่ายถูกกรรมการไล่ลงจากสังเวียนในยกสุดท้าย เนื่องด้วยลดน้ำหนักมากเกินไป ส่งผลให้เกิดการชกผิดรูปแบบ
และในปี พ.ศ. 2520 ได้มีการแข่งขันมวยไทยแบบสองต่อหนึ่ง ขึ้นเป็นครั้งแรกในประวัติศาสตร์ของวงการ ซึ่งโพธิ์ไทร สิทธิบุญเลิศ พบกับจิตติ เมืองขอนแก่น ที่จับคู่จ๊อกกี้ ศิษย์กันภัย จากการแข่งครั้งนี้ โพธิ์ไทรเป็นฝ่ายชนะคะแนน
หลังจากนั้น เขาได้ขึ้นชกกับคิกบ็อกเซอร์ชาวญี่ปุ่น ในการต่อสู้แบบสามต่อหนึ่ง ที่สนามมวยเวทีลุมพินี โดยใช้กติกาแข่ง 6 ยก (คู่ละ 2 ยก) ซึ่งโพธิ์ไทรเป็นฝ่ายชนะการแข่ง
นอกจากนี้ โพธิ์ไทร สิทธิบุญเลิศ ยังเคยปะทะกับนักมวยไทยระดับตำนานอย่างพุฒ ล้อเหล็ก
พระเทพวงศา (ท้าวก่ำ)
พระเทพวงศา หรือ เจ้าอุปราชก่ำ ซึ่งเป็นพระโอรสของ เจ้าพระวรราชภักดีพระนัดดาในเจ้าปางคำ ที่สืบเชื้อสายมาจากราชวงศ์แสนทิพย์นาบัว ขึ้นเป็น พระเทพวงศา ( เจ้าก่ำ ) เจ้าผู้ครอง เมืองเขมราษฎร์ธานี พระองค์แรก
พระประวัติ
พระบาทสมเด็จพระพุทธเลิศหล้านภาลัยจึงทรงพระกรุณาโปรดเกล้าฯ ให้ตั้งบ้านโคกก่งดงพะเนียง เป็นเมืองเขมราษฎร์ธานี มีฐานะเทียบเท่าหัวเมืองชั้นเอกขึ้นตรงต่อกรุงเทพมหานคร ตามที่ พระพรหมวรราชสิริยวงศากราบทูล และทรงพระกรุณาโปรดเกล้าฯ ให้อุปฮาดก่ำ บุตรชายคนโตของพระวอจากเมืองอุบลราชธานี มาเป็นเจ้าเมืองเขมราษฎร์ธานี ได้รับสถาปนาเป็นพระเทพวงศา (ก่ำ) มีบุตร 4 คน คือ
2.พระเทพวงศา (บุญเฮ้า)(2396-2408)
3. ท้าวชำนาญไพรสณฑ์ (แดง) มียศเป็นพระกำจรจาตุรงค์ ได้เป็นเจ้าเมืองวารินชำราบ(บ้านนากอนจอ)
บตจังเร็ชชะ
บตจังเร็ชชะ หรือเรียกสั้น ๆ ว่า บตจัง เป็นรถจักรไอน้ำจำลองขนาดน้อยซึ่งภายในเป็นรถจักรดีเซลของเมืองมัตสึยามะ จังหวัดเอฮิเมะ ประเทศญี่ปุ่น ซึ่งรถจักรคันเดิมมีมาตั้งแต่ ค.ศ. 1888 เป็นของบริษัทอิโยเต็ตสึ ซึ่งเป็นบริษัทรถไฟแห่งแรกในชิโกกุและเป็นบริษัทแห่งที่สามของประเทศ ปัจจุบันมีการสร้างรถจักรและตู้รถไฟขึ้นใหม่เพื่อสนับสนุนการท่องเที่ยว เดินรถในเส้นทางรถรางไฟฟ้าสองสายของเมืองมัตสึยามะ
ประวัติ
บตจังเร็ชชะ เป็นรถจักรไอน้ำชนิด 0-4-0 (บี) ผลิตโดยบริษัทเคราสส์แอนด์คอมพานี (Krauss & Company) ในมิวนิก ถูกนำเข้าเพื่อใช้เดินรถในเมืองมัตสึยามะใน ค.ศ. 1888 วิ่งบนรางแคบขนาด 2 ฟุต 6 นิ้ว ใช้วาล์วเกียร์สตีเฟนสันและวิ่งโดยใช้ไอน้ำจากถ่านหิน เส้นทางเดินรถยาว 4.5 ไมล์ จากมัตสึยามะไปโทงาวะ (ปัจจุบันคือสถานีเมืองมัตสึยามะ) สิ้นสุดที่สถานีโคมาจิ ตลอดสองข้างทางเป็นที่ราบรอบภูเขา แลเห็นป่ารอบปราสาทมัตสึยามะ
ออสแมน เอดเวิดส์ (Osman Edwards) นักเขียนชาวสหราชอาณาจักร ผู้มาเยือนมัตสึยามะใน ค.ศ. 1898 เขียนเกี่ยวกับรถจักรนี้ไว้ความว่า "โดโงะอยู่ห่างจากทะเลไม่มากนัก และถึงภายในไม่กี่ชั่วโมง เท่าที่เห็นฉันระบุได้ว่านี้เป็นรถไฟของเล่นเท่านั้น"
บตจังเร็ชชะ ถูกปลดประจำการใน ค.ศ. 1931 หลังบริษัทอิโยเต็ตสึเปลี่ยนไปใช้รถจักรไฟฟ้าแทน กระนั้นอิโยเต็ตสึยังคงอนุรักษ์รถจักรนี้ไว้โดยเก็บไว้ในสวนสาธารณะไบชินจิในเมืองมัตสึยามะ ป้ายเขียนไว้ว่า "หมายเลข 2585 มึนเชิน 1888" (No. 2585 München 1888)
บริษัทอิโยเต็ตสึเปิดตัวรถจักรบตจังจำลองขับเคลื่อนด้วยดีเซลเมื่อวันที่ 12 ตุลาคม ค.ศ. 2001 ให้บริการระหว่างสถานีโคมาจิกับบ่อน้ำร้อนโดโงะ ไปกลับวันละหกรอบ
วรรณกรรม
ในนวนิยายเรื่อง บตจัง ของนัตสึเมะ โซเซกิ ตีพิมพ์ใน ค.ศ. 1906 กล่าวถึงรถจักรนี้ว่า "ฉันเพิ่งเจอสถานีรถไฟและซื้อตั๋วสำหรับตัวเอง พอขึ้นไปบนรถไฟ มันเล็กราวกับกล่องไม้ขีด ใช้เวลาเดินทางไม่ถึงห้านาที สมกับราคาตั๋วแค่สามเซ็น"
ประกิต วาทีสาธกกิจ
ศาสตราจารย์เกียรติคุณ นายแพทย์ ประกิต วาทีสาธกกิจ (28 มีนาคม พ.ศ. 2487) นักวิชาการ อาจารย์แพทย์ เป็นอายุรแพทย์ผู้เชี่ยวชาญด้านโรคปอด และประธานมูลนิธิรณรงค์เพื่อการไม่สูบบุหรี่ หรือที่เรียกกันว่า คุณหมอนักรณรงค์
ประวัติ
นายแพทย์ประกิต วาทีสาธกกิจ เกิดเมื่อวันที่ 28 มีนาคม พ.ศ. 2487 เป็นบุตรคนที่ 1 มีพี่น้องรวม 5 คน เริ่มเข้าเรียนหนังสือตั้งแต่อายุ 8 ขวบ โดยเรียนชั้นประถมศึกษาปีที่ 1 ถึง 4 ที่โรงเรียนเสริมศิษย์พิทยา ที่สะพานอ่อน ปทุมวัน สอบได้ที่ 1 ของชั้นตลอดสี่ปี หลังจากจบ ป.4 หยุดเรียนไป 4 ปี เพราะต้องช่วยงานบ้าน ต่อมา อายุได้ 15 ก็เริ่มเรียนหนังสือ โดยไม่ได้เรียนในโรงเรียนเหมือนคนอื่น ๆ ใช้วิธีเรียนเองที่บ้าน และไปกวดวิชาตอนเย็น แล้วสอบเทียบคือ
ตอนนั้น ฝันอยากเรียนสูง ๆ เพื่อจะได้มีอาชีพ เพราะที่บ้านไม่มีกิจการอะไร อยากเรียนแพทย์เพราะว่าผลการเรียนดี ใคร ๆ ก็เชียร์ให้เรียนแพทย์ ทางบ้านไม่มีเงินทุนที่จะทำอะไร จึงคิดว่าเรียนแพทย์จบแล้วจะได้มีงานทำเลย
การทำงานด้านการควบคุมยาสูบ
จากการที่เป็นแพทย์เฉพาะทางด้านโรคปอด ได้ให้ความรู้เกี่ยวกับอันตรายของการสูบบุหรี่แก่นักศึกษาแพทย์ แพทย์และประชาชนทั่วไป ด้วยการบรรยาย เขียนบทความเผยแพร่ ในปี พ.ศ. 2529 ได้รับการชักชวนจาก ศาสตราจารย์นายแพทย์ อรรถสิทธิ์ เวชชาชีวะ คณบดีคณะแพทยศาสตร์ โรงพยาบาลรามาธิบดี และศาสตราจารย์นายแพทย์ประเวศ วะสี ให้เข้าร่วมเป็นกรรมการโครงการรณรงค์เพื่อการไม่สูบบุหรี่ ที่สนับสนุนโดยมูลนิธิหมอชาวบ้าน โดยร่วมกับ น.ส.บังอร ฤทธิภักดี และอีกหลายท่าน เป็นกรรมการโครงการฯ ทำการเผยแพร่ความรู้พิษภัยยาสูบ ผลักดันนโยบายควบคุมยาสูบ และขยายเครือข่ายรณรงค์ จุดเปลี่ยนสำคัญคือ ในปี พ.ศ. 2532-2533 ได้เข้าร่วมเป็นตัวแทนกระทรวงสาธารณสุขในคณะผู้แทนไทย ในการเจรจากับสำนักผู้แทนการค้าสหรัฐอเมริกา ในกรณีพิพาทการเปิดตลาดบุหรี่ให้แก่บุหรี่ต่างประเทศ ได้ร่วมกับ ดร.สุรินทร์  พิศสุวรรณ ในการเดินทางไปกรุงวอชิงตันดีซี สหรัฐอเมริกาในเวทีประชาพิจารณ์ให้การคัดค้านนโยบายส่งออกสินค้าบุหรี่มายังประเทศไทย เป็นนักวิชาการไทยคนเดียว  ที่ไปให้การต่อกรรมาธิการสภาคองเกรส และวุฒิสภาสหรัฐอเมริกาเพื่อคัดค้านนโยบายสนับสนุนการส่งออกสินค้าบุหรี่ของอเมริกา ได้ร่วมเป็นกรรมการผู้ทรงคุณวุฒิ ในคณะกรรมการควบคุมยาสูบแห่งชาติต่อเนื่องตั้งแต่ปี พ.ศ. 2532 และทำหน้าที่เป็นที่ปรึกษาสำนักงานควบคุมยาสูบ กระทรวงสาธารณสุข เข้าร่วมยกร่าง ผลักดันกฎหมายควบคุมผลิตภัณฑ์ยาสูบ และกฎหมายคุ้มครองสุขภาพของผู้ไม่สูบบุหรี่ใน พ.ศ. 2535 ผลักดันให้มีการขึ้นภาษีบุหรี่ปี พ.ศ. 2536 พบปัญหาต่อมาว่ากระทรวงสาธารณสุขได้รับงบประมาณสนับสนุนงานควบคุมยาสูบน้อยมาก จึงร่วมกับนายแพทย์สุภกร บัวสาย และนักวิชาการอีกหลายท่าน ในการขายความคิด และผลักดันการออกกฎหมายให้ธุรกิจยาสูบและสุราเสียภาษีเพิ่มอีกร้อยละ 2 มาเป็นงบประมาณสนับสนุนการสร้างเสริมสุขภาพ (สสส.) เป็นผลสำเร็จในปี พ.ศ. 2544 เกษียณอายุราชการในปี พ.ศ. 2547 โดยตลอดช่วงเวลาที่ยังเป็นอาจารย์แพทย์ทำหน้าที่สอน บริการรักษาคนไข้ และงานบริหารภาควิชาและคณะแพทยศาสตร์ พร้อมกับทำงานรณรงค์ไม่สูบบุหรี่ในฐานะอาสาสมัคร จนเกษียณอายุราชการ จึงได้ทำงานรณรงค์ไม่สูบบุหรี่เต็มเวลาในสำนักงานมูลนิธิรณรงค์เพื่อการไม่สูบบุหรี่ สนับสนุนงานควบคุมยาสูบผ่านการผลักดันนโยบาย ร่วมผ่านกฎระเบียบต่าง ๆ ในการควบคุมยาสูบ ได้รับมอบหมายให้เป็นผู้เตรียมคำเตือน/รูปภาพคำเตือนบนซองบุหรี่มาโดยตลอด  เปิดโปงกลยุทธ์ของอุตสาหกรรมยาสูบ พร้อม ๆ กับการขยายเครือข่ายในภาคประชาสังคม ในด้านต่างประเทศได้รับเชิญ เดินสายแบ่งปันประสบการณ์ และสนับสนุนประเทศในอาเซียนและประเทศอื่น ๆ เกี่ยวกับงานควบคุมยาสูบ และการก่อตั้งองค์กรรูปแบบ สสส. รวมทั้งเป็นกรรมการยกร่างแนวปฏิบัติมาตราต่าง ๆ ของอนุสัญญาควบคุมยาสูบ องค์การอนามัยโลก ในขณะที่ภายในประเทศไทย ได้มุ่งเน้นการขยายเครือข่ายในวิชาชีพ และแวดวงต่าง ๆ และให้ความสำคัญกับการทำให้เกิดกลไกการควบคุมยาสูบในระดับจังหวัดทั่วประเทศ เป็นผู้ที่ปฏิบัติและพยายามเผยแพร่กระบวนการ “การชี้แนะ” นโยบายสาธารณะ หรือ “Advocacy” for public policy มุ่งมั่นรณรงค์ให้สังคมไทยเข้าใจ การ “สร้างเสริมสุขภาพ” ตามหลักการ Ottawa Charter for Health Promotion ขององค์การอนามัยโลก
การทำงาน
ศาสตราจารย์เกียรติคุณ นายแพทย์ ประกิตเป็นคนเรียบง่ายไม่ถือตัว มีอัธยาศัยไมตรี มีความเป็นกันเองและเป็นมิตรกับผู้คน เป็นนักบริหารแก้ปัญหาได้รวดเร็ว กล้าตัดสินใจ เสียสละ โดยยึดหลักว่า “Honesty is the best policy”
โควินทะ เค. ซี.
โควินทะ เค.ซี. (เนปาล: गोविन्द के.सी.; Govinda K.C.) เป็นศัลยแพทย์กระดูกและข้อ ผู้ใจบุญชาวเนปาล ศาสตราจารย์ด้านออร์โธปีดิกส์ประจำโรงพยาบาลสอนมหาวิทยาลัยตริภูวัน (TUTH) ส่วนหนึ่งของสถาบันการแพทย์เนปาล เขาเป็นที่รู้จักดีจากกิจกรรมมนุษยธรรมทั้งในเนปาลและประเทศอื่น และจากการรณรงค์เรียกร้องให้มีกิจการดูแลสถาบันแพทยศาสตร์ของรัฐแยกออกเป็นเอกเทศ โดยเฉพาะสถาบันการแพทย์และวิทยาลัยวิทยาศาสตร์สุขภาพปาฏัณ การประท้วงของเขาผ่านวิธีอหิงสา และการอดอาหารประท้วง ผลักดันให้รัฐบาลเนปาลและหน่วยงานที่เกี่ยวข้องแก้ไข
ชีวิตช่วงต้นและการศึกษา
โควินทะ เค.ซี. จบการศึกษาจากสถาบันการแพทย์เนปาล วุฒิบัตรผู้ช่วยสาธารณสุข (Health Assistant; H.A.) เทียบเท่าผู้ช่วยแพทย์ในสหรัฐ โดยที่แรกเริ่มไม่ได้คิดจะเรียนต่อเป็นแพทย์ด้วยซ้ำ หลังเรียนจบเขาได้รับทุนกระทรวงศึกษาธิการให้เรียนต่อ M.B.B.S. ที่วิทยาลัยแพทยศาสตร์ราชชาฮีในประเทศบังกลาเทศ เขาเดินทางกลับเนปาลหลังจบการศึกษาและเข้าทำงานประจำที่โรงพยาบาลบีร์ หลังจากนั้นเขายังได้รับปริญญาบัตร M.S. จากมหาวิทยาลัยธากา ประเทศบังกลาเทศ และได้รับการอนุญาตให้ปฏิบัติวิชาชีพศัลยแพทย์กระดูกและข้อ เดิมทีเขาตั้งใจจะเข้าทำงานในโรงพยาบาลระดับตติยภูมิเพราะยังขาดแคลนแพทย์กระดูกและข้อจำนวนมากในกาฐมาณฑุ แต่ต่อมาเขาถูกโอนไปทำงานในโรงพยาบาลในชนบทห่างไกลที่ไม่สามารถประกอบวิชาชีพทางศัลยกรรมกระดูกและข้อได้
งานด้านมนุษยธรรม
เค.ซี. เลือกที่จะใช้เงินรายได้ของเขาไปกับการให้บริการแก่ผู้คนในพื้นที่ห่างไกลของเนปาล และยังเดินทางไปทั่วทั้งเนปาลและประเทศอื่น ๆ เพื่อให้บริการการแพทย์ในพื้นที่ที่ประสบภัยธรรมชาติ เขาไม่เคยรับเงินทุนจากองค์กรเอ็นจีโอใด ๆ เพื่อมาให้บริการเลย รวมถึงยังเป็นคนนำเงินไปอุดหนุนองค์การและหน่วยงานที่ทำงานด้านมนุษยธรรมด้วยตนเอง
ในเนปาล
TUTH ให้วันหยุดแก่เขาเป็นเวลาสองสามสัปดาห์ทุกปี เขาจะใช้เวลาในช่วงนี้เดินทางไปยังคลินิกในพื้นที่ห่างไกลของเนปาล และหลายครั้งต้องเดินเท้าเข้าไป เมื่อไปถึง เขาจะฝึกสอนแก่ผู้ให้บริการทางการแพทย์ในท้องถิ่นสามารถให้การรักษาฉุกเฉิน จัดการส่งต่อผู้ป่วย และระบุเหตุฉุกเฉินทางการแพทย์ได้ รวมถึงยังจัดสรรยาและนัดตรวจและรับยาแก่ผู้ป่วยในถิ่นทุรกันดาร บางครั้งรวมถึงการนัดเข้ามาตรวจรับการรักษาในกาฐมาณฑุ โดยไม่คิดค่าใช้จ่าย เขาถูกกล่าวหาว่าเป็นผู้จารกรรมข้อมูลและเป็นพวกก่อความไม่สงบในสมัยทำงานทางสุขภาพในช่วงเหตุความไม่สงบที่ก่อโดยนักลัทธิเหมา
นอกประเทศ
เค.ซี. มักเดินทางไปเพื่อให้การรักษาและช่วยเหลือเหยื่อในภัยธรรมชาติทั่วโลก ในปี 2001 เขาเดินทางไปภูช รัฐคุชราต ประเทศอินเดีย ทำงานอยู่เป็นเวลาสามสัปดาห์เพื่อช่วยเหลือเหยื่อจากเหตุแผ่นดินไหวในตอนนั้น ในปี 2005 เขาเดินทางไปบริการที่ปากีสถานตะวันตกเฉียงเหนือเป็นเวลา 20 วัน เพื่อช่วยเหลือเหยื่อจากเหตุแผ่นดินไหว ในปี 2008 เขาเดินทางไปช่วยเหลือผู้ประสบภัยไซโคลนในประเทศพม่า ทั้ง ๆ ที่ในเวลานั้นรัฐบาลพม่าปฏิเสธการช่วยเหลือจากต่างชาติ แต่กลับยินยอมให้เขาเข้าไปช่วยเหลือเป็นเงลาสองสัปดาห์ ในปี 2010 เขาเดินทางไปประเทศเฮติหลังเหตุแผ่นดินไหวครั้งรุนแรง ทำงานอยู่สามสัปดาห์ ในปี 2011 เขาไปช่วยเหลือเหยื่อเหตุอุทกภัยใหญ่ในแคว้นสินธ์ ปากีสถาน เป็นเวลาสองสัปดาห์ และในปี 2013 ยังเดินทางไปช่วยเหยื่อสึนามิในประเทศฟิลิปปินส์
การเคลื่อนไหวทางการแพทย์
เค.ซี. เป็นนักรณรงค์คนสำคัญเพื่อการปฏิรูประบบสุขภาพในประเทศเนปาล ซึ่งถูกครหาด้วยกรณีการฉ้อโกง เขาสร้างความกดดันทางการเมืองให้มีการจัดสรรอุปกรณ์และเครื่องมือพื้นฐานแก่วิทยาลัยแพทย์และหน่วยงานที่เกี่ยวข้อง  การรณรงค์ของเขาดำเนินไปหลายปี ในระหว่างนี้เขาได้ทำการอดอาหารประท้วงหลายต่อหลายครั้ง ซึ่งประสบความสำเร็จในการผลักดันให้เกิดความเปลี่ยนแปลงจริง
ในเดือนมกราคม 2014 เขาทำการอดอาหารประท้วง การแต่งตั้งคณบดีสถาบันการแพทย์คนใหม่ที่มาจากการเมือง  การประท้วงนี้ได้รับการสนับสนุนอย่างดีจากแพทยสมาคมเนปาล (Medical Association of Nepal) ยังปิดทุกโรงพยาบาลทั่วประเทศเพื่อประท้วง ยกเว้นเพียงแผนกฉุกเฉิน       รวมถึงยังเรียกร้องให้เกิดการลาออกหมู่ของแพทย์ทั่วประเทศ ท้ายที่สุดเป็นผลให้มีแพทย์และอาจารย์แพทย์ลาออกรวมกว่าร้อยคน     ในขณะเดียวกันก็จัดค่ายออกตรวจและให้บริการผู้ป่วยในพื้นที่ต่าง ๆ ของเนปาลควบคู่ไปด้วย การประท้วงทั้งจากแพทยสมาคมและจากการอดอาหารประท้วงของเค.ซี. ท้ายที่สุดประสบผลสำเร็จ
หม่อมมะนีวัน พานีวง
มะนีวัน พานีวง (ມະນີວັນ ພານີວົງ; พ.ศ. 2477–2518) เป็นบาทบริจาริกาชาวลาวในพระบาทสมเด็จพระนโรดม สีหนุ เป็นพระชนนีของสมเด็จพระอนุชนโรดม อรุณรัศมี พระขนิษฐาต่างพระชนนีในพระบาทสมเด็จพระบรมนาถนโรดม สีหมุนี
ประวัติ
พระบาทสมเด็จพระนโรดม สีหนุทรงพระราชนิพนธ์เพลงจำนวนมากทั้งเพลงสากลและรำวง ด้วยความที่โปรดหม่อมชาวลาวนางนี้มากจึงได้พระราชนิพนธ์เพลง "บุปผาเวียงจันทน์" พระราชทานแด่หม่อมชาวลาวเวียงจันทน์ และถือเป็นเพลงพระราชนิพนธ์ที่มีชื่อเสียงมากเพลงหนึ่ง
ในช่วงที่กรุงพนมเปญแตก หม่อมมะนีวันลี้ภัยอยู่ภายในสถานทูตฝรั่งเศส กระทั่งวันที่ 18 เมษายน พ.ศ. 2518 เขมรแดงมีคำสั่งให้ชาวกัมพูชาที่ลี้ภัยออกจากสถานทูตฝรั่งเศส ยกเว้นสตรีที่สมรสกับชาวฝรั่งเศส มิฉะนั้นจะบุกยึดสถานทูตฝรั่งเศสทันที ด้วยเหตุนี้หม่อมมะนีวัน พร้อมด้วยคี-แตง ลิม (Khy-Taing Lim) รัฐมนตรีว่าการกระทรวงการคลัง และเลือง นัล (Loeung Nal) รัฐมนตรีว่าการกระทรวงสาธารณสุข ถูกขับออกจากสถานทูต
หม่อมมะนีวันถูกเขมรแดงสังหารจนเสียชีวิตในเดือนเมษายน พ.ศ. 2518
หยวน
หยวน อาจหมายถึง
รายชื่อบทความวันนี้ในอดีต
Daily Content Archive
ออเรียนทัลออร์ทอดอกซ์
นิกายออเรียนทัลออร์ทอดอกซ์ (Oriental Orthodoxy) เป็นนิกายในศาสนาคริสต์ตะวันออกที่ยอมรับมติสภาสังคายนาสากลเฉพาะ 3 ครั้ง ได้แก่ สังคายนาไนเซียครั้งที่หนึ่ง สังคายนาคอนสแตนติโนเปิลครั้งที่หนึ่ง และสังคายนาแห่งเอเฟซัส และไม่ยอมรับมติของสภาสังคายนาแห่งแคลซีดัน ดังนั้นกลุ่มคริสตจักรออเรียนทัลออร์ทอดอกซ์จึงมีอีกชื่อว่าคริสตจักรออเรียนทัลเก่า คริสตจักรไมอาฟิไซต์ หรือคริสตจักรนอน-แคลซีโดเนียน ฝ่ายคริสตจักรตะวันตกและคริสตจักรอีสเทิร์นออร์ทอดอกซ์เรียกว่าคริสตจักรกลุ่มนี้ว่าพวก "เอกธรรมชาตินิยม" (Monophysitism) คริสตจักรในนิกายนี้ไม่ได้ร่วมสามัคคีธรรมกับคริสตจักรอีสเทิร์นออร์ทอดอกซ์แต่อยู่ระหว่างการเสวนาเพื่อกลับไปรวมกันเป็นเอกภาพ
คนมักเข้าใจสับสนระหว่าง ออเรียนทัลออร์ทอดอกซ์ กับ อีสเทิร์นออร์ทอดอกซ์ เพราะคำว่า Oriental และ Eastern มีความหมายเหมือนกันว่า "ตะวันออก" แต่ในความจริงเป็นคนละกลุ่มกัน ออเรียนทัลออร์ทอดอกซ์ประกอบด้วย 5 กลุ่ม ได้แก่ คอปติกออร์ทอดอกซ์ เอธิโอเปียนออร์ทอดอกซ์ เอริเทรียนออร์ทอดอกซ์ ซีเรียกออร์ทอดอกซ์ และคริสตจักรอัครทูตอาร์มีเนียน ห้าคริสตจักรนี้แม้จะรวมอยู่ในคอมมิวเนียนเดียวกันแต่ก็มีระบบการปกครองแยกกันเป็นเอกเทศ
คริสตจักรออเรียนทัลออร์ทอดอกซ์แยกออกมาจากคริสตจักรอื่น ๆ เพราะมีความเห็นขัดแย้งกันในเรื่องการใช้ศัพท์บางคำอธิบายลักษณะของพระคริสต์ (เรียกว่าปัญหาทางศัพทวิทยาทางคริสตวิทยา) สังคายนาไนเซียครั้งที่หนึ่ง มีมติว่าพระคริสต์เป็นพระเจ้า กล่าวคือพระคริสต์ผู้เป็นพระบุตรมีสาระเดียวกันกับพระเจ้าพระบิดา และสังคายนาแห่งเอเฟซัส มีมติว่าพระเยซูผู้เป็นทั้งพระเจ้าและมนุษย์ทรงมีภาวะเดียว ต่อมาอีก 20 ปี สังคายนาแคลซีดันได้มีมติว่าพระเยซูทรงมีทั้งธรรมชาติมนุษย์และธรรมชาติพระเจ้าอย่างสมบูรณ์ในตัวบุคคลเดียว หลายคนไม่ยอมรับเพราะเห็นว่ามตินี้เป็นคำสอนนอกรีตแบบเดียวกับลัทธิเนสทอเรียสซึ่งถูกประณามไปแล้วที่เอเฟซัสเพราะเห็นว่าพระคริสต์มีของสองภาวะแตกต่างกัน ภาวะหนึ่งคือพระเจ้า อีกภาวะคือมนุษย์
วอลเลย์บอลชายทีมชาติโปรตุเกส
วอลเลย์บอลชายทีมชาติโปรตุเกส (Seleção Portuguesa de Voleibol Masculino) เป็นทีมชาติของประเทศโปรตุเกส และเป็นส่วนหนึ่งในการแข่งขันวอลเลย์บอลระดับนานาชาติ
ลอนดอนโบโร
ลอนดอนโบโร (London boroughs) หรือ เขตของลอนดอน เป็นเขตการปกครองท้องถิ่นระดับอำเภอจำนวน 32 เขต ที่ประกอบขึ้นเป็นเทศมณฑลทางพิธีการที่ชื่อเกรเทอร์ลอนดอน แต่ละโบโรปกครองโดยสภาลอนดอนโบโรของตน ลอนดอนโบโรในปัจจุบันก่อตั้งขึ้นมาพร้อมกันกับเกรเทอร์ลอนดอนเมื่อวันที่ 1 เมษายน 1965 ภายหลังการประกาศใช้พระราชบัญญัติการปกครองลอนดอน ค.ศ. 1963 ในจำนวนนี้มี 12 โบโรที่ได้รับการกำหนดให้เป็นโบโรของลอนดอนชั้นใน และอีก 20 โบโรเป็นของลอนดอนชั้นนอก ลอนดอนโบโรสามารถเทียบได้กับเขตของกรุงเทพมหานคร
นครลอนดอน ซึ่งเป็นศูนย์กลางทางประวัติศาสตร์ เป็นเทศมณฑลทางพิธีการอีกแห่งหนึ่งที่แยกต่างหากและเป็นเขตการปกครองท้องถิ่นที่มีลักษณะเฉพาะตัว (sui generis) โดยจะมีหน้าที่ค่อนข้างที่จะแตกต่างจากลอนดอนโบโร อย่างไรก็ตาม พื้นที่ของทั้งสองเทศมณฑลรวมกันจะประกอบเป็นภูมิภาคที่ชื่อเกรเทอร์ลอนดอน ซึ่งทั้งหมดอยู่ภายใต้การปกครองขององค์การบริหารเกรเทอร์ลอนดอน (Greater London Authority)
ลอนดอนโบโรมีประชากรประมาณ 150,000 ถึง 300,000 คน ลอนดอนโบโรชั้นในมักจะมีขนาดเล็กกว่าทั้งในด้านประชากรและพื้นที่ รวมถึงมีประชากรหนาแน่นกว่าลอนดอนโบโรชั้นนอก ลอนดอนโบโรก่อตั้งขึ้นโดยการควบรวมหน่วยการปกครองท้องถิ่นในอดีต และต่อมามีการพิจารณาเปลี่ยนแปลงอาณาเขตของโบโรเล็กน้อยซึ่งดำเนินการไปเมื่อปี 1987 และ 1992 สภาลอนดอนโบโรจะจัดทำบริการสาธารณะส่วนใหญ่ของรัฐบาลท้องถิ่น (เช่น โรงเรียน การจัดการขยะ บริการสังคม ห้องสมุด) ตรงกันข้ามกับองค์การบริหารเกรเทอร์ลอนดอน ที่จัดทำนโยบายเชิงยุทธศาสตร์ซึ่งมีอำนาจจำกัดในพื้นที่ของเกรเทอร์ลอนดอนทั้งหมด
ช่วงพีอาร์
ในอิเล็กโทรคาร์ดิโอกราฟี ช่วงพีอาร์ (PR interval) เป็นช่วงที่กินเวลาตั้งแต่จุดเริ่มต้นคลื่นพี (เริ่มต้นการดีโพลาไรส์ของหัวใจห้องบน) จนถึงจุดเริ่มของชุดคิวอาร์เอส (เริ่มต้นการดีโพลาไรส์ของหัวใจห้องล่าง) โดยทั่วไปมีระยะเวลาอยู่ที่ 120 ถึง 200 มิลลิวินาที
บางทีปรากฏเรียกช่วงพีอาร์ว่า ช่วงพีคิว (PQ interval)
การแปลผล
ลักษณะเปลี่ยนแปลงของช่วงพีอาร์สามารถแสดงถึงอาการทางการแพทย์บางประการได้ เช่น
สมรภูมิบ้านร่มเกล้า
สมรภูมิบ้านร่มเกล้า หรือ ยุทธการบ้านร่มเกล้า เป็นการเผชิญหน้าช่วงสั้น ๆ ระหว่างประเทศไทยและประเทศลาว ณ บริเวณบ้านร่มเกล้า ตรงชายแดนไทย–ลาว ผลสืบเนื่องจากข้อพิพาทชายแดนที่ยืดเยื้อมาแต่สมัยแผนที่ฝรั่งเศสเมื่อต้นคริสต์ศตวรรษที่ 20
เริ่มมีการยิงปะทะกันเล็กน้อยระหว่างสองชาติในปี 2527 อย่างไรก็ดี ในเดือนธันวาคม 2530 กองทัพไทยเข้ายึดบ้านร่มเกล้าซึ่งเป็นพื้นที่พิพาท และชักธงไทย รัฐบาลลาวประท้วงอย่างรุนแรง โดยยืนยันว่าหมู่บ้านดังกล่าวเป็นส่วนหนึ่งของแขวงไชยบุรี ฝ่ายลาวได้เข้าตีกลางคืนต่อที่มั่นของไทย สามารถขับไล่ทหารไทยออกจากหมู่บ้านและชักธงลาวขึ้นแทน หลังจากนั้นมีการต่อสู้อย่างรุนแรงเป็นเวลาหลายสัปดาห์จนมีการประกาศหยุดยิงในวันที่ 19 กุมภาพันธ์ 2531
สงครามครั้งนี้คร่าชีวิตทั้งสองฝ่ายรวมประมาณ 1,000 นายและคน ฝ่ายไทยสูญเสียหนักกว่าเนื่องจากใช้เวลาส่วนใหญ่เข้าตีที่ตั้งของลาวที่เตรียมไว้อย่างเหนียวแน่น พลเอก ชวลิต ยงใจยุทธ ผู้บัญชาการทหารบกในขณะนั้น ถูกวิจารณ์ว่าใช้กำลังโดยฝ่าฝืนนโยบายของกระทรวงการต่างประเทศ ส่วนเวียดนามได้เข้าสนับสนุนพันธมิตร โดยส่งกำลังจากกองพลที่ 2 มาสนับสนุนปฏิบัติการของลาว
สาเหตุ
สมรภูมิบ้านร่มเกล้าเกิดจากกรณีพิพาทด้านพรมแดนระหว่างไทยกับลาว เนื่องจากยึดถือพรมแดนจากแผนที่คนละฉบับ โดยในปี พ.ศ. 2450 สนธิสัญญาระหว่างสยามกับฝรั่งเศส ยึดถือจากผลการสำรวจเมื่อ พ.ศ. 2430 ได้กำหนดให้แม่น้ำเหืองเป็นเขตแดนสยาม-ฝรั่งเศส ต่อมาในปี พ.ศ. 2451 เจ้าหน้าที่สำรวจแผนที่ของฝรั่งเศสได้พบว่าแม่น้ำเหืองมีสองสาย จึงได้เขียนแผนที่โดยยึดสายน้ำที่ทำให้ฝรั่งเศสได้ดินแดนมากกว่าเดิม และไม่ได้แจ้งให้รัฐบาลสยามทราบ  ต่อมาในช่วงสงครามเวียดนาม กองทัพสหรัฐได้จัดทำแผนที่จากภาพถ่ายทางอากาศ และได้พบแม่น้ำอีกสายหนึ่ง ชื่อว่า ลำน้ำเหืองป่าหมัน ซึ่งไม่เคยปรากฏในเอกสารสนธิสัญญาระหว่างสยาม–ฝรั่งเศส มาก่อน
ในปี พ.ศ. 2530 ทางการลาวได้อ้างสิทธิเหนือดินแดนบริเวณบ้านร่มเกล้า และยกกำลังเข้ามายึดพื้นที่บ้านร่มเกล้า ในเขตอำเภอชาติตระการ จังหวัดพิษณุโลก และเกิดปะทะกับกองกำลังทหารพราน 3405 ตั้งแต่วันที่ 31 พฤษภาคม พ.ศ. 2530 และยึดเนิน 1428 เป็นที่มั่น
ยุทธการสอยดาว
วันที่ 5 พฤศจิกายน พ.ศ. 2530 กองทัพภาคที่ 3 เริ่มส่งกำลังเข้าโจมตีเนิน 1428 โดยใช้กองกำลังทหารราบ ทหารพรานและทหารม้า โดยการสนับสนุนจากกองทัพอากาศไทย แต่ไม่ประสบความสำเร็จ เนื่องจากฝ่ายลาวมีชัยภูมิที่ดีกว่า และได้รับการสนับสนุน จากสหภาพโซเวียตและเวียดนาม
ยุทธการบ้านร่มเกล้า
จากคำบอกเล่าของทหารที่อยู่แนวหน้า ระบุว่าทหารไทยในสมรภูมิบ้านร่มเกล้าต้องรบกับข้าศึกที่มียุทธภูมิดีกว่า มีอำนาจการยิงสนับสนุนต่อเนื่องและรุนแรง ต้องฟันฝ่าอุปสรรคมากมาย โดยเฉพาะแนวกับระเบิด ทหารหลายนายซึ่งผ่านสมรภูมิมาอย่างโชกโชน กล่าวว่า เป็นการรบที่หนักที่สุดเท่าที่เคยพบเห็นมาในชีวิตการเป็นทหาร โดยเฉพาะบริเวณเนิน 1182, 1370, และ 1428
ยุทธการบ้านร่มเกล้า ได้เริ่มขึ้นเมื่อ 1 กุมภาพันธ์ พ.ศ. 2531 เมื่อ พลเอก ชวลิต ยงใจยุทธ ผู้บัญชาการทหารบก (ในขณะนั้น) ประกาศจะผลักดันกองกำลังต่างชาติที่เข้ามายึดครองพื้นที่ในเขตไทยทุกรูปแบบด้วยการใช้กำลังทหาร จึงทำให้เกิดการสู้รบอย่างดุเดือดทหารไทยทั้ง ทหารราบ ทหารม้า ทหารปืนใหญ่ และทหารพราน ได้รุกตอบโต้ยึดที่มั่นต่างๆ ที่ลาวครองไว้กลับมาได้เป็นส่วนมาก รวมทั้งได้ทำการโอบล้อมบริเวณตีนเนิน 1428 ไว้ได้ แต่ไม่สามารถบุกขึ้นไปถึงยอดเนินซึ่งทหารลาวใช้เป็นฐานต่อต้านได้ ถึงแม้จะใช้กำลังทางอากาศบินโจมตีทิ้งระเบิดอย่างหนักก็ตาม จนทำให้กองทัพอากาศไทยสูญเสียเครื่องบิน เอฟ 5 อี และ โอวี 10 ไปอย่างละ 1 เครื่อง ซึ่งถูกยิงตกด้วยปืนต่อต้านอากาศยาน และจรวดแซม
ประภาสกรำศึกในสมรภูมิร่มเกล้าตั้งแต่ปลายเดือนมกราคมถึงกลางเดือนกุมภาพันธ์ ๒๕๓๑ ประสบการณ์เฉียดตาย ๒๗ วันนั้นยังชัดเจนในความทรงจำ เขาเล่าว่าที่หมายทางทหารของไทยมีทั้งหมด ๕ จุด ที่หมาย ๑ คือเนิน ๑๔๒๘ เป็นจุดที่ต้องยึดให้ได้ และทหารพรานจากค่ายปักธงชัย ๙ กองร้อยกับ ๑ ฐานยิง ประกอบด้วยปืนใหญ่ขนาด ๘๐ ๑๑๐, ๑๒๐ มม. ได้รับมอบหมายให้อยู่ในแนวหน้าตีจุดนี้ส่วนจุดอื่น ๆ ทหารหลักเป็นผู้รับผิดชอบ“กองทัพไทยอ่านเกมขาดว่าค่าตัวทหารหลักแพงกว่าทหารพรานที่มีค่าอาหารวันละ ๒๔๐ บาท ค่าจู่โจม ๑๘๐ บาท ตายแล้วจ่ายแค่ ๒ แสนบาทจบ คิดดูว่าเขาส่งทหารยศจ่าสิบเอกเท่านั้นมาคุมหน่วยผม ไม่ใช้นายร้อยเพราะไม่คุ้ม ปรกติทหารพรานถูกฝึกรบนอกแบบ (สงครามกองโจร) แต่ศึกนี้จัดกำลังในแบบ ซึ่งไม่เหมาะ ตอนไปถึงที่นั่นปืนใหญ่เราล้อมที่หมาย ๑ เป็นรูปครึ่งวงกลม เราต้องเข้าตีเนิน ๑๔๒๘ จากด้านหนึ่ง ถ้าตีได้จะตีเนินที่เหลือได้ทั้งหมด ที่ร่มเกล้าภูมิประเทศเป็นภูเขาดิน พอฝนตกจะลื่นมาก เนิน ๑๔๒๘ ชันราว ๗๐ องศา ไม่มีที่ราบ ฐานของลาวไม่ได้อยู่ยอดเนิน แต่อยู่ต่ำลงมาจากยอดเนิน เขาทำแนวตั้งรับไว้ ๓ แนว แนวแรกคือรั้วขวาก ไม้รวก แนวที่ ๒ คือกับระเบิด แนวที่ ๓ คือคูเลด (สนามเพลาะ) แนวตั้งรับจากแนวแรกถึงแนวสุดท้ายลึก ๑ กิโลเมตร  ตามโคนไม้ก็วางระเบิดเต็มไปหมดเพราะรู้ว่าเวลายิงกันทหารไทยจะไปตรงนั้น ปืนใหญ่ลาวแม่นมากขณะที่ปืนใหญ่ไทยยิงไม่แม่น แม้จะเป็นฝ่ายรุกแต่ใจเราตั้งรับเพราะเสี่ยงมาก ยิงกันพักเดียวโดนหามลงมาทีละคน ๆ ผมคิดแล้วว่าจะถึงคิวเราเมื่อไหร่ ได้ยินเสียงทหารลาวตลอดแต่ไม่เห็นตัวเลย”
หลังจากที่ทหารลาวสูญเสียที่มั่นต่าง ๆ ได้รวบรวมกำลังพลเข้ารักษาเนิน 1428 ไว้อย่างเหนียวแน่นโดยมีกำลังรบและกำลังสนับสนุนดังนี้คือ กองพลที่ 1 จำนวน 4 กองพัน พร้อมอาวุธหนักปืนใหญ่ 130 มม. 3 กระบอก ปืน 105 มม. 3 กระบอก รถถังอีก 4 คัน รวมกำลังพล 372 นาย
ผลที่ตามมา
ประเทศไทยและประเทศลาวร่วมกันจัดตั้งคณะกรรมาธิการเขตแดนร่วมไทย–ลาว (JBC) ถูกก่อตั้งขึ้นในปี พ.ศ. 2539 เพื่อปักปันพรมแดนซึ่งมีความยาว 1,810 กิโลเมตร ทั้งสองประเทศยังวางแผนที่จะเสร็จสิ้นการปันเขตแม่น้ำโขงซึ่งมีความยาว 1,100 กิโลเมตร ภายในปี พ.ศ. 2553 โดยร้อยละ 96.3 เสร็จสิ้น ระหว่างปี พ.ศ. 2546–2550
ภาษาสอบถามเชิงโครงสร้าง
ภาษาสอบถามเชิงโครงสร้าง (Structured Query Language: SQL, อ่านอย่างย่อว่า เอสคิวแอล, ซีเควล, ซีควล) เป็นภาษาสอบถามที่นิยมมากที่สุดของการจัดการฐานข้อมูล สำหรับสร้าง แก้ไขและเรียกใช้ฐานข้อมูล โดยใช้มาตรฐานของแอนซี (ANSI) และ ไอเอสโอ (ISO) ปัจจุบันการใช้งานใช้ในหลายจุดประสงค์มากกว่าใช้สำหรับจัดการโปรแกรมเชิงวัตถุที่เป็นจุดประสงค์แรกของการสร้างภาษาสอบถามเชิงโครงสร้าง
ประวัติ
จากเอกสารของ ดร.เอ็ดการ์ เอฟ. คอดด์แถลงต่อสาธารณชนในเดือน มิถุนายน ค.ศ. 1970 ใน นิตยสารของเอซีเอ็ม (Association for Computing Machinery:ACM) แบบจำลองของคอดด์ที่วางเอาไว้ ได้กลายเป็นผลงานที่ยอมรับทั่วโลกสำหรับระบบการจัดการฐานข้อมูลในปัจจุบัน
ในช่วงปี ค.ศ. 1970 ณ ศูนย์พัฒนาคอมพิวเตอร์ซานโฮเซของไอบีเอ็ม ได้วิจัยและพัฒนาระบบฐานข้อมูลที่เรียกว่าซิสเต็ม อาร์ ( "System R") ขึ้นตามแบบจำลองของค็อดด์ โดยใช้ระบบภายในภายใต้ชื่อว่าภาษาสอบถามเชิงโครงสร้างภาษาอังกฤษ หรือ ซีเควล (Structured English Query Language:SEQUEL) ซึ่งภายหลังถูกเปลี่ยนชื่อมาเป็นเอสคิวแอลเนื่องจากชื่อซีเควล (SEQUEL) ซ้ำกับชื่อเครื่องหมายการค้าของบริษัทผลิตเครื่องบินฮอกเกอร์-ซิดเดลีย์ (Hawker-Siddeley) ของสหราชอาณาจักร ถึงแม้ว่าเอสคิวแอลพัฒนามาจากแนวความคิดของ ดร.ค็อดด์ แต่การพัฒนาทั้งหมดไม่ได้มาจาก ดร.ค็อดด์ แต่พัฒนาจาก โดนัลด์ ดี. แชมเบอร์ลิน (Donald D. Chamberlin) และ เรย์มอนด์ เอฟ. บอยซี (Raymond F. Boyce) จากไอบีเอ็ม ซึ่งเป็นผู้ที่ทำให้ เอสคิวแอล เป็นที่นิยมมากขึ้น
ระบบฐานข้อมูลเชิงสัมพันธ์
รายชื่อระบบจัดการฐานข้อมูลเชิงสัมพันธ์ (relational database management systems) ที่ใช้ ภาษาสอบถามเชิงโครงสร้าง
ฐานข้อมูลเชิงวัตถุ
รายชื่อระบบจัดการฐานข้อมูลเชิงวัตถุ (object-relational database management systems) ที่ใช้ภาษาสอบถามเชิงโครงวัตถุ
แกลลอน
แกลลอน (gallon) เป็นหน่วยวัดปริมาตร
แกลลอน ในประเทศไทย
นอกจากนี้ในประเทศไทยคำว่า "แกลลอน" ยังหมายถึงปริมาตรของเหลวขนาดใหญ่ที่บรรจุในภาชนะ โดยไม่จำเป็นต้องเป็นปริมาตรที่กำหนดไว้ตามมาตรฐานข้างต้นอีกด้วย เช่น แกลลอน 5 ลิตร หรือ แกลลอน 20 ลิตร
วัดป่าแดด (อำเภอแม่แจ่ม)
วัดป่าแดด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าผา อำเภอแม่แจ่ม จังหวัดเชียงใหม่
วัดป่าแดด เดิมชื่อ วัดใหม่เมืองแม่แจ่ม หรือ วัดเหนือ ซึ่งคู่กับวัดใต้คือ วัดยางหลวง ผู้สร้างวัดคือ พระยาเขื่อนแก้ว เจ้าเมืองแม่แจ่ม สร้างวัดเมื่อ พ.ศ. 2400 โดยก่อสร้างวิหารแล้วเสร็จและฉลองเมื่อ พ.ศ. 2428 หอไตรสร้างขึ้นเมื่อ พ.ศ. 2450 และอุโบสถหลังใหม่สร้างเมื่อ พ.ศ. 2543 โดยอยู่นอกกำแพงวัด จากข้อมูลของกรมการศาสนาระบุว่าตั้งวัดเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2530
วิหารป่าแดดได้รับการบูรณะและขึ้นทะเบียนเป็นโบราณสถานของชาติ มีลักษณะศิลปะล้านนา มีผังสี่เหลี่ยมผืนผ้าแบบยกเก็จ คือมีการลดขนาดความกว้างของช่วงเสา หลังคาสองตับสามชั้น ไม่มีมุขหน้าเป็นระเบียงโถงและไม่มีมุขหลัง มีภาพจิตรกรรมฝาผนัง คาดว่าน่าจะเขียนโดยช่างแต้มชาวไตใหญ่ แต่อักษรจารึกเป็นอักษรล้านนาไม่ใช่อักษรไตใหญ่ เป็นภาพพุทธประวัติ พระเวสสันดรชาดก วิฑูรบัณฑิต นิทานพื้นบ้านจันทคาธชาดก วัดยังมีหอไตร อุโบสถกลางน้ำ และโรงเรียนปริยัติธรรม
นิ่มซี่เส็ง
นิ่มซี่เส็ง เป็นกลุ่มธุรกิจด้านการขนส่ง ภายใต้ชื่อ บริษัท นิ่มซี่เส็ง กรุ๊ป จำกัด โดยมีต้นกำเนิดที่จังหวัดเชียงใหม่ และขยายกิจการเพื่อการขนส่งในระดับประเทศ และมีธุรกิจที่เกี่ยวข้องเช่นบริษัท นิ่มซี่เส็ง หิน-ทราย จำกัด บริษัท นิ่มซี่เส็งรถยก จำกัด ธุรกิจลีสซิ่ง ธุรกิจพัฒนาอสังหาริมทรัพย์
ประวัติ
นิ่มซี่เส็ง เป็นธุรกิจของตระกูลสุวิทย์ศักดานนท์ เริ่มก่อตั้งโดย 3 พี่น้องคือ นายอุทัต สุวิทย์ศักดานนท์ นายอุทาน สุวิทย์ศักดานนท์ และ นายอุดม สุวิทย์ศักดานนท์   โดยเริ่มจากธุรกิจค้าผลไม้ในตลาดวโรรส และต่อมาได้รับจ้างขนส่งผลไม้และสินค้าระหว่างเชียงใหม่และภูมิภาคต่างๆ
ในปี พ.ศ. 2514 ทั้ง 3 พี่น้องได้จดทะเบียน ตั้งห้างหุ้นส่วนจำกัดขึ้น แต่ด้วยความบกพร่องของงานเอกสารในช่วงจดทะเบียน ชื่อห้างหุ้นส่วนจึงเปลี่ยนจาก "นิ้มซี่เส็ง" ซึ่งเป็นชื่อร้านโชวห่วยเดิมของเตี่ย กลายเป็น "นิ่มซี่เส็ง" แต่ทั้ง 3 ก็ได้ใช้ชื่อนี้มาตลอด
ในปีเดียวกัน หจก.นิ่มซี่เส็ง ก็ตั้งสาขาแรกในกรุงเทพฯ ขึ้นที่บริเวณสี่แยกมหานาค โดยใน 2 ปีแรกอุดม น้องชายคนที่ 3 ลงมาดูแลเป็นผู้จัดการสาขาด้วยตนเอง ขณะที่พี่ชายอีก 2 คน คือ อุทัต และอุทาน ดูแลธุรกิจอยู่ที่เชียงใหม่
การตัดสินใจเปลี่ยนธุรกิจของทั้ง 3 พี่น้อง นับว่ามาได้ถูกทาง เพราะหลังจากเข้ามาจับงานขนส่งสินค้าอย่างจริงจัง ชื่อของ หจก.นิ่มซี่เส็ง ก็ได้รับความนิยม จนต้องเริ่มขยายสาขาออกไปยังท่าลี่ อ.จอมทอง อ.ป่าซาง จ.ลำพูน และ อ.ฝาง ในอีกไม่กี่ปีต่อมา
ในปี พ.ศ. 2531 จึงได้มีการจดทะเบียนตั้งบริษัทนิ่มซี่เส็ง ขนส่ง 1988 ขึ้น
อีก 2 ปีต่อมา นิ่มซี่เส็งขนส่ง ก็ได้ย้ายสำนักงานใหญ่ในจังหวัดเชียงใหม่ ออกมาอยู่บนพื้นที่ประมาณ 70 ไร่ บนถนนซุปเปอร์ไฮเวย์เชียงใหม่-ลำปาง ปัจจุบัน เครือข่ายของนิ่มซี่เส็ง ทั้งด้านการขนส่ง และลีสซิ่งสามารถครอบคลุมพื้นที่ภาคเหนือตอนบนได้ทั้งหมด โดยนิ่มซี่เส็งขนส่งมีสาขาในภาคเหนือ 7 สาขา และในกรุงเทพฯ ได้ขยายสาขาเพิ่มจากสี่แยกมหานาค ไปยังถนนพุทธมณฑล สาย 2 และสาย 5 ทำให้รวมแล้วจะมีสาขาอยู่ทั้งสิ้น 10 สาขา มีรถบรรทุกในเครือรวมทั้งรถร่วมประมาณ 500 คัน พนักงานขนสินค้า และคนขับประมาณ 1,000 คน
ชื่อ
นิ่มซี่เส็ง (林時盛) มาจากคำว่า นิ่ม มาจาก แซ่ลิ้ม (林) ส่วน ซี่เส็ง (時盛) คือพระอาทิตย์ขึ้น ที่มีความหมายว่า มีแสงสว่างตลอดเวลา หรือจะต้องขึ้นตลอดเวลา
หม่อมราชวงศ์มงคลชาย ยุคล
หม่อมราชวงศ์มงคลชาย ยุคล ชื่อเล่น คุณชายเอี่ยว เป็นพระโอรสในท่านมุ้ย หม่อมเจ้าชาตรีเฉลิม ยุคล และ หม่อมอูม วิยะดา อุมารินทร์ คุณชายเอี่ยวได้มีผลงานในการแสดงภาพยนตร์และเคยได้รับรางวัล รางวัลสมาพันธ์ภาพยนตร์แห่งชาติ สุพรรณหงส์ทองคำครั้งที่ 12 ซึ่งรับบทเป็น "ซอและ" เรื่อง ตะลุมพุก มหาวาตภัยล้างแผ่นดิน และ คุณชายเอี่ยวยังเรียนจบด้านภาพยนตร์จากมหาวิทยาลัยแคลิฟอร์เนีย ลอสแอนเจลิส สหรัฐอเมริกา
ปัจจุบันสมรส กับ คุณแตง มนรดา ยุคล ปัจจุบันมีบุตรชาย 1 คน และ บุตรสาว 3 คน คือ
กอปนิค
กอปนิค (гопник, ; гопнник; гопнік) เป็นสมาชิกของวัฒนธรรมย่อยในรัสเซีย ยูเครน เบลารุส และอดีตรัฐโซเวียต หมายถึงชายหนุ่มจากภูมิหลังชนชั้นแรงงานซึ่งมักอาศัยอยู่ในย่านชานเมืองของรัสเซีย และมาจากครอบครัวที่ยากจนและมีการศึกษาต่ำ คำเรียกคนกลุ่มนี้ในรูปสตรีคือ กอปนิตซา (gopnitsa) และคำเรียกในรูปกลุ่มคนคือ โกโปตา (гопота; gopota) วัฒนธรรมย่อยกอปนิคมีรากฐานมาตั้งแต่ช่วงปลายชองจักรวรรดิรัสเซียและพัฒนาขึ้นในศตวรรษที่ 20 ในหลายเมืองของสหภาพโซเวียต ในช่วงปลายทศวรรษ 2010s วัฒนธรรมย่อยกลุ่มนี้เริ่มเลือนหายไป ใขขณะที่ยังคงเหลือในรูปแบบของแกงก์ในประเทศสลาวิกและบอลติก
ศัพทมูล
เป็นไปได้สูงว่ากอปนิคมาจากคำสแลงภาษารัสเซียที่ใชเรียกขโมยตามท้องถนน: กอป-ซตอป (гоп-стоп; gop-stop)
ภาพเหมารวม
กอปนิคมักปรากฏนั่งยองแบบสลาฟแบบส้นเท้าติดพื้นใน "ท่าคอร์ท" (in court; на кортах, na kortakh) หรือ "ทำท่าปู" (doing the crab; на крабе, na krabe) กันเป็นกลุ่มอยู่ด้านนอกแฟลทหรือโรงเรียน เชื่อกันว่าเกิดจากพฤติกรรมการเรียนรู้ที่จะไม่นั่งบนพื้นที่หนาวเย็นของรัสเซีย กอปนิคมีแนวโน้มที่จะเสพติดสารและแอลกอฮอล์ รวมถึงมีส่วนร่วมในอาชญากรรมและแกงก์นักเลง ภาพเหมารวมของกอปนิคนิยมสวมแทร็กสูท โดยเฉพาะอาดิดาส และดื่มเหล้าหรือเสพสารเสพติด
คานาเอะ อิโต
คานาเอะ อิโต (, 26 พฤศจิกายน 1986 -) เป็นนักพากย์ และนักร้องหญิงชาวญี่ปุ่น เกิดที่เมืองนางาโนะ จังหวัดนางาโนะ อยู่สังกัดอาโอนิโปรดักชัน และค่ายเพลง Lantis ส่วนสูง 147 ซม.
ประวัติ
หลังจากจบการศึกษาจากโรงเรียนมัธยมนางาโนะฮิงาชิแล้ว ก็ได้เข้าโรงเรียนวิทยาลัยรวมสืออะมิวส์เมนต์ ในช่วงที่ศึกษาอยู่ได้เข้าเป็นสมาชิกวงนักพากย์ โคเอ็จจิ (こえっち) แต่ก็ยุบลงในปี 2005 หลังจากนั้นก็ได้ตั้งวง ริราจิจจิ (りらちっち, re:l@ch:cci..) ร่วมกับสมาชิกโคเอ็จจิเดิมขึ้นมาใหม่แต่ก็ยุบลงในปี 2007 หลังจากนั้นก็ได้จบการศึกษาในปี 2007
ระหว่างที่ยังศึกษาอยู่นั้นได้มีผลงานพากย์แรกคือเด็กสาวในอนิเมะ เกมปีศาจยันต์มหัศจรรย์ และหลังจากจบการศึกษาแล้วก็ได้รับบท ฮินาโมริ อามุ ในคาแรคเตอร์ผู้พิทักษ์ เป็นเรื่องแรกที่ได้พากย์เป็นตัวเอก
ในวันที่ 6 มีนาคม 2010 ได้รับรางวัลนักแสดงหญิงหน้าใหม่ในเซยูอะวอดส์ และในวันที่ 5 มีนาคม 2011 ก็ได้รับรางวัลนักแสดงสมทบหญิง
อุทกภัยในรัฐมหาราษฏระ พ.ศ. 2564
'''อุทกภัยในรัฐมหาราษฏระ พ.ศ. 2564''' เป็นส่วนหนึ่งของเหตุอุทกภัยในรัฐมหาราษฏระของประเทศอินเดีย จากข้อมูลเมื่อวันที่ 28 กรกฎาคม พ.ศ. 2564 พบว่ามีผู้เสียชีวิตราว 251 คน และสูญหายราว 100 คน เนื่องจากเหตุอุทกภัยและดินถล่ม สิบสามอำเภอทางตะวันตกของรัฐมหาราษฏระได้รับผลกระทบ
มิลลิลิตร
มิลลิลิตร เป็นหน่วยวัดปริมาตร มีขนาดเท่ากับ 0.001 ลิตร 1 มิลลิลิตร มีค่าเท่ากับ
ออนซ์ (หน่วยปริมาตร)
ออนซ์ (ounce) เป็นหน่วยวัดปริมาตรในระบบอังกฤษ
วัดบ้านเจียง
วัดบ้านเจียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลช่างเคิ่ง อำเภอแม่แจ่ม จังหวัดเชียงใหม่
วัดบ้านเจียง หรือ วัดเจียง สร้างเมื่อ พ.ศ. 1974 ไม่ทราบประวัติการก่อสร้าง แต่บริเวณบ้านเจียงมีวัดอยู่ 4 วัด ได้แก่ วัดสะแหล วัดเฉลียง วัดเจียง และวัดปราสาท ปัจจุบันสถานที่ตั้งของวัดสะแหลและวัดเฉลียงเป็นวัดร้างใช้เป็นที่ทำการศูนย์มาลาเรียแม่แจ่ม และเป็นหอพักเด็กชาวเขา ส่วนวัดปราสาทได้รวมเป็นวัดเดียวกับวัดบ้านเจียง เมื่อ พ.ศ. 2563 วัดบ้านเจียงได้รับการขึ้นทะเบียนโบราณสถาน เมื่อวันที่ 18 ธันวาคม พ.ศ. 2539 เล่ม 113
อาคารเสนาสนะที่สำคัญ ได้แก่ เจดีย์ศิลปะล้านนาย่อเก็จ มีซุ้ม 4 ทิศฐานสี่เหลี่ยม ศิลปะพื้นบ้านฐานหกเหลี่ยม อุโบสถศิลปะล้านนา สร้างประมาณ พ.ศ. 2500 หลังคากระเบื้องซีเมนต์ วิหารศิลปะแบบล้านนาสร้างประมาณ พ.ศ. 2510 หลังคากระเบื้องซีเมนต์
ปูชนียวัตถุ คือ พระเจ้าแสนตอง เป็นพระพุทธรูปสัมฤทธิ์ ปางมารวิชัย ศิลปะเชียงแสนยุคที่ 3 หรือสิงห์ 3 หน้าตักกว้างประมาณ 20 นิ้ว สูง 23 นิ้ว สร้างโดยขุนหลวงมะลังก๊ะหรือขุนหลวงวิลังคะ เดิมประดิษฐานอยู่ที่วัดร้างที่ชื่อ โต๊งญางใหม่ หรือทุ่งยางใหม่ ถึงปี พ.ศ. 2500 โดยเมื่อ พ.ศ. 2551 ขโมยงัดประตูวิหารพระเจ้าแสนตอง แต่ยกพระเจ้าแสนตองไม่ขึ้น ถุงมือขโมยยังติดอยู่ที่ฐานพระเจ้าแสนตอง จึงนำพระพุทธรูปองค์อื่นไปแทน 2 องค์ ที่สุดตำรวจติดตามคืนมาได้จากป่าจังหวัดแพร่
จู๋เป่ย์
จู๋เป่ย์ (เวด-ไจลส์: Chupei; พักฟ้าซื้อฮากกา: Chuk-pet; เป่อ่วยจีฮกเกี้ยน: Tek-pak) เป็นนครแห่งหนึ่งในสาธารณรัฐจีน ตั้งอยู่ในเทศมณฑลซินจู๋ มณฑลไต้หวัน เป็นหนึ่งในเมืองที่เติบโตเร็วที่สุดในไต้หวัน โดยในระหว่างปี 2010 ถึง 2019 มีประชากรเพิ่มขึ้น 51,000 คน ซึ่งสูงที่สุดในบรรดาเขตการปกครองระดับตำบล ซึ่งได้แก่ ตำบล เมือง นคร และเขต เมืองนี้มีการจูงใจให้มีการย้ายถิ่น เนื่องจากอยู่ใกล้กับนครซินจู๋ และอุทยานวิทยาศาสตร์และเทคโนโลยีซินจู๋ อีกทั้งเนื่องจากคณะบริหารท้องถิ่นของเทศมณฑลซินจู๋ได้มุ่งเน้นโครงสร้างพื้นฐานส่วนใหญ่ที่นี่
จู๋เป่ย์มีฐานะเป็น นครภายใต้เทศมณฑล (นครที่ขึ้นกับเทศมณฑล) และเป็นเมืองหลวงของเทศมณฑลซินจู๋
จักรวรรดิญี่ปุ่น
ในปี 1920 พื้นที่ของสถานีชิกูโฮกุ (竹北驛) เดิมเรียกว่า "ทุ่งอั่งม้อ" ต่อมาปี 1941 หมู่บ้านคีวมินาโตะ (舊港庄) และหมู่บ้านรกกะ (六家庄) ได้ยุบรวมกันกลายเป็น หมู่บ้านชิกูโฮกุ (竹北庄) ซึ่งขึ้นอยู่กับอำเภอชินจิกุ จังหวัดชินจิกุ
สาธารณรัฐจีน
จู๋เป่ย์แต่เดิมมีฐานะเป็นตำบลขึ้นอยู่กับเทศมณฑลซินจู๋ตั้งแต่ปี 1950 ถึง 1988 โดยในเดือนตุลาคม 1988 ตำบลจู๋เป่ย์ได้รับการยกฐานะเป็นนครภายใต้เทศมณฑล
ภูมิศาสตร์
จู๋เป่ย์มีอาณาเขตทางทิศตะวันตกเฉียงใต้ติดกับนครซินจู๋ ทิศเหนือติดกับตำบลซินเฟิงและตำบลหูโข่ว ทิศตะวันออกติดกับตำบลชฺยงหลินและเมืองซินผู่ ทิศตะวันออกเฉียงใต้ติดกับเมืองจู๋ตง และทิศตะวันตกติดกับช่องแคบไต้หวัน จู๋เป่ย์เป็นจุดที่แม่น้ำเฟิ่งชานและแม่น้ำโถวเฉียนไหลออกสู่ทะเลช่องแคบไต้หวัน จู๋เป่ย์เป็นเมืองบริวารของนครซินจู๋มาตั้งแต่ตอนที่นครซินจู๋เปลี่ยนแปลงเป็นนครปกครองโดยตรงในปี 1982 จากการที่นครซินจู๋แยกตัวออกจากเทศมณฑลซินจู๋ ทำให้จู๋เป่ย์เป็นเมืองหลวงของเทศมณฑลแทน การที่อยู่ใกล้กับอุทยานวิทยาศาสตร์และเทคโนโลยีซินจู๋ และอุตสาหกรรมเซมิคอนดักเตอร์ ทำให้เมืองนี้มีเงินทุนไหลเข้าจากรัฐบาลมากขึ้นเรื่อย ๆ รวมทั้งการที่ประชากรเพิ่มขึ้นอย่างรวดเร็ว ส่งผลให้มูลค่าอสังหาริมทรัพย์พุ่งสูงขึ้น ประชากรของนครจู๋เป่ย์ในเดือนมกราคม 2017 อยู่ที่ประมาณ 176,966 คน
เขตการปกครอง
นครจู๋เป่ย์แบ่งออกเป็น 31 หมู่บ้านในเมือง (里 หลี่) ดังนี้
เศรษฐกิจ
ด้านการเกษตรของจู๋เป่ย์ ได้มีการเปลี่ยนจากทำนาข้าวเป็นหลัก เป็นปลูกดอกไม้และผลไม้ที่จะดึงดูดนักท่องเที่ยวมากขึ้น อย่างไรก็ตาม เศรษฐกิจในท้องถิ่นส่วนใหญ่ได้รับแรงหนุนจากอุตสาหกรรมเซมิคอนดักเตอร์ การเก็งกำไรด้านอสังหาริมทรัพย์ และภาคบริการ บางส่วนของนครจู๋เป่ย์ ยังคงเก็บรักษาโครงสร้างพื้นฐานแบบดั้งเดิมไว้หลังจากการรื้อถอนเมืองเก่า นอกจากนี้ยังมีสวนอุตสาหกรรมในเมือง ได้แก่ อุทยานวิทยาศาสตร์ชีวการแพทย์ซินจู๋ และสวนอุตสาหกรรมไฮเทคไถหยวน
วอลเลย์บอลชายเวิลด์แกรนด์แชมเปียนคัพ 2001
วอลเลย์บอลชายเวิลด์แกรนด์แชมเปียนคัพ 2001 (2001 FIVB Volleyball Men's World Grand Champions Cup) ที่จัดขึ้นในเมืองนะโงะยะและกรุงโตเกียว ประเทศญี่ปุ่น ระหว่างวันที่ 20 ถึง 25 พฤศจิกายน พ.ศ. 2544
ปอด
ปอด เป็นอวัยวะหนึ่งในร่างกายที่มีความสำคัญอย่างยิ่งในสัตว์มีกระดูกสันหลัง ใช้ในการหายใจ หน้าที่หลักของปอดก็คือ การแลกเปลี่ยนก๊าซออกซิเจนจากสิ่งแวดล้อมเข้าสู่ระบบเลือดในร่างกาย และแลกเปลี่ยนเอาก๊าซคาร์บอนไดออกไซด์ออกจากระบบเลือดออกสู่สิ่งแวดล้อม ทำงานโดยการประกอบกันขึ้นของเซลล์เป็นจำนวนล้านเซลล์ ซึ่งเซลล์ที่ว่านี้มีลักษณะเล็กและบางเรียงตัวประกอบกันเป็นถุงเหมือนลูกโป่ง ซึ่งในถุงลูกโป่งนี้เองที่มีการแลกเปลี่ยนก๊าซต่าง ๆ เกิดขึ้น นอกจากการทำงานแลกเปลี่ยนก๊าซแล้ว ปอดยังทำหน้าที่อื่น ๆ อีก
ไฮน์ริช ฮาเรอร์
ไฮน์ริช ฮาเรอร์ (Heinrich Harrer) ชาวออสเตรียที่ถูกจับเป็นเชลยในสงครามโลกครั้งที่สอง แล้วหนีออกจากค่ายในประเทศอินเดียเข้าไปทิเบตเป็นเวลา 7 ปี และได้ช่วยเป็นครูสอนองค์ทะไลลามะเกี่ยวกับเรื่องราวของโลกภายนอก เมื่อประเทศจีนเข้ายึดทิเบตเขาจึงกลับบ้านเกิด เรื่องราวของเขาถูกเขียนเป็นหนังสือ Seven Years in Tibet และถ่ายทอดเป็นภาพยนตร์ด้วยเช่นกันในชื่อ 7 ปี โลกไม่มีวันลืม ซึ่งได้แบรด พิตต์ มารับบทเป็นตัวเขาในเรื่อง
ปอด
คำว่าปอดในภาษาอังกฤษ ใช้คำว่า lung ในทางการแพทย์สิ่งที่เกี่ยวกับปอดใช้คำว่า Pulmonary นำหน้าสิ่งนั้น ๆ ในมนุษย์นั้นมีปอดอยู่ในทรวงอก มีสองข้าง คือขวาและซ้าย ปอดมีลักษณะนิ่ม ร่างกายจึงมีกระดูกซี่โครงคอยปกป้องปอดไว้อีกชั้นหนึ่ง ปอดแต่ละข้างจะมีถุงบาง ๆ 2 ชั้นหุ้มอยู่ เรียกว่า เยื่อหุ้มปอด เยื่อหุ้มปอดที่เป็นถุงบาง ๆ 2 ชั้นนี้เรียกว่า เยื่อหุ้มปอดชั้นในและ เยื่อหุ้มปอดชั้นนอก เยื่อหุ้มปอดชั้นในจะแนบติดไปกับผิวของปอด ส่วนเยื่อหุ้มปอดชั้นนอกจะแนบติดไปกับช่องทรวงอก ระหว่างเยื่อหุ้มปอด 2 ชั้นบางๆนี้จะมีช่องว่าง เรียกว่า ช่องเยื่อหุ้มปอด ในช่องเยื่อหุ้มปอดจะมีของเหลวคอยหล่อลื่นอยู่ เรียกว่า ของเหลวเยื่อหุ้มปอด ของเหลวนี้จะช่วยให้เยื่อหุ้มปอดแต่ละชั้นสไลด์ไปมาระหว่างกันได้โดยไม่เสียดสีกัน และของเหลวเยื่อหุ้มปอดก็ยังช่วยยึดเยื่อหุ้มปอดทั้งสองชั้นไว้ไม่ให้แยกจากกันโดยง่าย ปอดข้างซ้ายนั้นมีขนาดเล็กกว่าปอดข้างขวา เพราะปอดข้างซ้ายต้องเว้นที่เอาไว้ให้หัวใจอยู่ในทรวงอกด้วยกันด้วย
ไฮน์ริช ฮาเรอร์
ประวัติ
ไฮน์ริช ฮาเรอร์ เกิดเมื่อ 6 กรกฎาคม พ.ศ. 2455 ในประเทศเยอรมนี เขาเรียนด้านภูมิศาสตร์ที่มหาวิทยาลัยคาร์ล ฟรันทซ์ (Karl-Franzens University) ที่กราซ และต่อมาเมื่อนาซีเยอรมนีขยายอำนาจเข้าสู่ออสเตรีย เขาได้ร่วมเป็นสมาชิกชตวร์มอัพไทลุง และไปปฏิบัติการที่ประเทศปากีสถาน และถูกจับโดยทหารอังกฤษนำไปคุมขังที่ค่ายในประเทศอินเดีย
ปอด
กายวิภาค
ปอดเป็นอวัยวะในช่องอก อยู่ทางด้านซ้ายและด้านขวาของหัวใจ มีรูปร่างค่อนข้างเป็นทรงกรวยโดยมีด้านแคบอยู่ทางด้านบน ด้านล่างเป็นด้านกว้างมีส่วนเว้าที่สบเข้าพอดีกับส่วนนูนของกะบังลม บางส่วนของส่วนยอด (apex) ของปอดยื่นเข้าไปในฐานของคอ อยู่เหนือกระดูกซี่โครงอันที่หนึ่งด้านกระดูกสันอกอยู่เล็กน้อย ด้านหลังของปอดอยู่ใกล้กับกระดูกสันหลัง และด้านหน้ากินพื้นที่ตั้งแต่อกลงมาจนถึงกะบังลม
ไฮน์ริช ฮาเรอร์
ประวัติ
วันที่ 10 พฤษภาคม พ.ศ. 2487 เขาหลบหนีออกจากค่ายและลัดเลาะไปตามแนวเทือกเขาหิมาลัยจนไปถึงทิเบต
ปอด
วิธีการทำงาน
การแลกเปลี่ยนก๊าซและการใช้ออกซิเจน เมื่อเราหายใจเข้า อากาศภายนอกเข้าสู่อวัยวะ ของระบบหายใจไปยังถุงลมในปอดที่ผนังของถุงลมมีหลอดเลือดฝอยติดอยู่ ดังนั้นเมื่ออากาศผ่านเข้ามาถึงถุงลมจึงมีโอกาสใกล้ชิดกับเม็ดเลือดแดงซึ่งไหลมาพร้อมกับเลือดภายในหลอดเลือดฝอยมากขึ้น จากนั้นออกชิเจนในอากาศซึ่งมีประมาณมากกว่าประมาณออกซิเจนในเลือด ก็จะซึมผ่านผนังถุงลมและผนังหลอดเลือดฝอยนี้เข้าสู่เม็ดเลือดแดงและพร้อมกันนั้น คาร์บอนไดออกไชด์ที่เหลือจากกระบวนการเมทาบอลิซึมของเซลล์ต่าง ๆ ในร่างกาย และส่งมากับเม็ดเลือดแดงก็จะออกจากเม็ดเลือดผ่านผนังออกมาสู่ถุงลม ปกติในอากาศมีออกชิเจนร้อยละ 20 แต่อากาศที่เราหายใจมีออกซิเจนร้อยละ 13
กำจัดของเสียทางปอด
การกำจัดของเสียทางปอด กำจัดออกมาในรูปของน้ำและก๊าซคาร์บอนไดออกไซด์ ซึ่งเป็นผลที่ได้จากกระบวนการหายใจ โดยน้ำและก๊าซคาร์บอนไดออกไซด์แพร่ออกจากเซลล์เข้าสู่หลอดเลือดและเลือดจะทำหน้าที่ลำเลียงไปยังปอด แล้วแพร่เข้าสู่ถุงลมที่ปอด หลังจากนั้นจึงเคลื่อนผ่านหลอดลมแล้วออกจากร่างกายทางจมูก ซึ่งเรียกว่ากระบวนการเมแทบอลิซึม
วอลเลย์บอลชายทีมชาติอิสราเอล
วอลเลย์บอลชายทีมชาติอิสราเอล (נבחרת ישראל בכדורעף) เป็นทีมชาติของประเทศอิสราเอล ทีมนี้ได้รับการบริหารโดยสมาคมวอลเลย์บอลอิสราเอล และเป็นส่วนหนึ่งในการแข่งขันวอลเลย์บอลระดับนานาชาติ เช่นเดียวกับในกีฬาอื่นๆ แม้ว่าประเทศอิสราเอลตั้งอยู่ทางภูมิศาสตร์ในทวีปเอเชียแต่จะแข่งขันกีฬาในทวีปยุโรป
ฮิโตมิ
ฮิโตมิ (ひと美, ひとみ, 15 กุมภาพันธ์ 1967 -) เป็นนักพากย์หญิงชาวญี่ปุ่น สังกัดอยู่เค็นโพรดักชัน
เกิดที่จังหวัดโอซากะ สามีคือคาซึยะ อิจิโจ ซึ่งเป็นนักพากย์เช่นเดียวกัน
ศิริ จิระพงษ์พันธ์
ศิริ จิระพงษ์พันธ์ ประธานกรรมการ บริษัท ไออาร์พีซี จำกัด (มหาชน) อดีตรัฐมนตรีว่าการกระทรวงพลังงานและกรรมการในคณะกรรมการทรัพยากรน้ำแห่งชาติ ในรัฐบาล พลเอกประยุทธ์ จันทร์โอชา ถือเป็นรัฐมนตรีว่าการกระทรวงพลังงาน คนที่ 12 เป็น กรรมการอื่นในคณะกรรมการรถไฟแห่งประเทศไทย ในรัฐบาล ทักษิณ ชินวัตร อดีตอาจารย์ประจำภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย
ประวัติ
ศิริ จิระพงษ์พันธ์ หรือที่รู้จักกันในนาม ดร.ศิริ จิระพงษ์พันธ์ เกิดเมื่อวันที่ 10 มิถุนายน 2497 จบการศึกษา Bachelor of Science (วิศวกรรมเคมี) เกียรตินิยม สถาบันเทคโนโลยีแห่งแคลิฟอร์เนีย ประเทศสหรัฐอเมริกาและ Professional of Science (วิศวกรรมเคมี) สถาบันเทคโนโลยีแห่งแมสซาซูเซ็ทส์ ประเทศสหรัฐอเมริกา
การทำงาน
ดร.ศิริ หลังจบการศึกษาเคยรับราชการเป็นอาจารย์ประจำภาควิชาวิศวเคมี คณะวิศวกรรมศาสตร์ จุฬาลงกรณ์มหาวิทยาลัย ในปี 2523
ต่อมาเป็นอดีต กรรมการ บริษัท ไทยออยล์ จำกัด (มหาชน) กรรมการบริษัท ปาริชาติ (1992) จำกัด, กรรมการบริษัท เครดิต ฟองซิเอร์ แอล พี เอ็น จำกัด , กรรมการบริษัท ซินเนอจี โซลูชั่น จำกัด, กรรมการบริษัท ไทยวัฒนาฟาร์มาซูติคัลเด็กซ์โทรส จำกัด ,กรรมการบริษัท บีเอ็มที กลัยคอล จำกัด ,กรรมการบริษัท โพลีเมอร์ แพคเกจจิ้ง แอนด์ เทรดดิ้ง จำกัด ,กรรมการบริษัท วัน เอเชี่ยน ดีเวลลอปเม้นท์ จำกัด และ กรรมการบริษัท สุทศมิตร จำกัด อดีตกรรมการและเลขานุการมูลนิธิเพื่อสถาบันปิโตรเลียมแห่งประเทศไทย อดีตผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด อดีตรองผู้จัดการอาวุโส ด้านกิจการวานิชธนกิจ ธนาคารกรุงเทพ
ในรัฐบาลพลเอก ประยุทธ์ จันทร์โอชา ได้รับการแต่งตั้งเป็น ผู้อำนวยการสถาบันปิโตรเลียมแห่งประเทศไทยและผู้อำนวยการมูลนิธิเพื่อสถาบันปิโตรเลียมแห่งประเทศไทย และสมาชิกสภาปฏิรูปแห่งชาติ
ศิริ จิระพงษ์พันธ์ ในขณะที่ดำรงตำแหน่ง ผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด เขาเป็นผู้บังคับบัญชา ไพรินทร์ ชูโชติถาวร ในขณะที่ ศิริ จิระพงษ์พันธ์ ย้ายมาทำงานที่ธนาคารกรุงเทพ ตามคำชวนของ ชาตรี โสภณพนิช ไพรินทร์ ชูโชติถาวร สุพัฒนพงษ์ พันธ์มีเชาว์ ได้ย้ายมาทำงานที่ธนาคารกรุงเทพด้วย โดยนาย ชาตรี โสภณพนิช ให้ นาย ชาติศิริ โสภณพนิช เป็นหัวหน้างาน
ยางลบสื่อรัก
ยางลบสื่อรัก เป็นละครโทรทัศน์ญี่ปุ่น ที่สร้างมาจากโชโจมังงะในชื่อภาษาญี่ปุ่นเดียวกัน ออกอากาศทางสถานีโทรทัศน์ทีวีอาซาฮิ ตั้งแต่วันที่ 19 กันยายน จนถึง 18 ธันวาคม ค.ศ. 2021 เผยแพร่บนเน็ตฟลิกซ์ในวันที่ 15 มกราคม 2022 นำแสดงโดย ชุนซูเกะ มิจิเอดะ และ เร็น เมงูโระ
เพลงธีมปิดของยางลบสื่อรักได้แก่ ซีเครตทอช โดยสโนว์แมน และ อูบุเลิฟ  โดยนานิวะดันชิ เป็นซิงเกิลใหม่และซิงเกิลเปิดตัวของสโนว์แมนและนานิวะดันชิตามลำดับ
เรื่องย่อ
ในระหว่างการสอบ อาโอกิ (ชุนซูเกะ มิจิเอดะ) ที่กำลังกระเสือกกระสนหลังเขาไม่ได้นำยางลบเข้ามาในห้องสอบ เขาได้รับความช่วยเหลือจาก ฮาชิโมโตะ (ริโกะ ฟูกูโมโตะ) ที่อาโอกิแอบชอบให้ยืมยางลบของเธอ แต่บนยางลบมีชื่อ อิดะ (เร็น เมงูโระ) เขียนไว้อยู่ ซึ่งตามความเชื่อในญี่ปุ่น หากเขียนชื่อคนที่ชอบไว้บนยางลบและใช้จนหมดก็จะสมหวังในความรัก อิดะที่เห็นเขาใช้ยางลบก้อนนั้นจึงเข้าใจผิดว่าอาโอกิเป็นเจ้าของ
ตาอีซ
ตาอีซ หรือ ตะอิซซ์ (تعز, Taʿizz, Ta'izz หรือ Taiz) เป็นเมืองบนที่ราบสูงเยเมน ในประเทศเยเมน ตั้งอยู่ทางตะวันตกเฉียงใต้ของประเทศ อยู่สูงจากระดับน้ำทะเล 1,400 เมตร เป็นเมืองหลวงของเขตผู้ว่าการตะอิซซ์ เมืองมีประชากร 460,000 คน (ค.ศ. 2003) เป็นเมืองใหญ่เป็นอันดับ 3 ของประเทศ
อาสนวิหารนักบุญซาร์กิส (เตหะราน)
อาสนวิหารนักบุญซาร์กิส (Սուրբ Սարգիս մայր տաճար Surp Sarkis mayr tachar,, Saint Sarkis Cathedral) เป็นโบสถ์นิกายอาร์มีเนียนอะพอสทอลิกในเตหะราน ประเทศอิหร่าน ก่อสร้างเสร็จเมื่อปี 1970 และตั้งชื่อตามนักบุญเซอร์เกียส สร้างขึ้นเพื่อเป็นอาสนวิหารของมุขมณฑลอาร์มีเนียแห่งเตหะรานในอิหร่าน
อนุสรณ์สถานการฆ่าล้างเผ่าพันธุ์ชาวอาร์มีเนียที่เตหะราน
ในสวนของอาสนวิหารเป็นที่ตั้งของอนุสรณ์สถานการฆ่าล้างเผ่าพันธุ์ชาวอาร์มีเนีย สร้างขึ้นจากหินอ่อนสีขาว มีความสูง 3.50 เมตร จารึกด้วยอักษรในภาษาเปอร์เซียและอาร์มีเนีย ลงวันที่ 24 เมษายน 1915 อนุสรณ์เปิดในวันที่ 24 เมษายน 1973 ซึ่งครบรอบ 58 ปีของเหตุการณ์
มนต์แคน แก่นคูน
จ่าสิบเอก กิตติคุณ บุญค้ำจุน (เกิด 20 กรกฎาคม พ.ศ. 2516) มีชื่อในวงการว่า มนต์แคน แก่นคูน เป็นนักร้องลูกทุ่งและหมอลำชาวไทย สังกัดค่ายแกรมมี่โกลด์ ในเครือ จีเอ็มเอ็ม แกรมมี่ เจ้าของฉายา “บ่าวเสียงสุดสะแนน“, “นักร้องเมตตาธรรมค้ำจุนโลก“
เป็นนักร้องลูกทุ่งที่มีชื่อเสียงโด่งดังในปัจจุบันจากผลงานเพลง ยังคอยที่ซอยเดิม, ยามท้อขอโทรหา, สร้างฝันด้วยกันบ่, อ้ายฮักเจ้าเด้อ, โรงงานปิดคิดฮอดน้อง, ยังฮักคือเก่า, ชีวิตเพื่อชาติ หัวใจเพื่อเธอ, ฝันอีกครึ่งต้องพึ่งเธอ, ตรงนั้นคือหน้าที่ ตรงนี้คือหัวใจ, อ้ายบ่แม่นเขา, ให้เขาไปหรือให้อ้ายเจ็บ, เขาขอไลน์ อ้ายขอลา, คอยน้องที่ช่องเม็ก, คำว่าฮักกัน มันเหี่ยถิ่มไส, ยังจำ..ทุกสิ่งที่เธอลืม, เจ้าตั๋วว่าฮักอ้าย, อ้ายฮักเขา ตอนเจ้าบ่ฮัก, รถไฟรางคู่, ชาติหน้าฮักอ้ายเด้อ, เอิ้นชื่อเขาให้ชิน, สัญญาน้ำตาแม่, งานแต่งคนจน, อ้ายมันหมอลำ, ไปรวยเอาดาบหน้า, กอดทิพย์,หนีบ่ม้ม,นางไอ่ของอ้าย,เป็นเกียรติหลาย ฯลฯ
ประวัติ
มนต์แคน แก่นคูน มีชื่อจริง จ่าสิบเอก กิตติคุณ บุญค้ำจุน (ชื่อเดิม : เพชรพร บุญค้ำจุน) เกิดเมื่อวันศุกร์ที่ 20 กรกฎาคม พ.ศ. 2516 บ้านเกิดอยู่ที่บ้านม่วงกาซัง ตำบลสวาท อำเภอเลิงนกทา จังหวัดยโสธร เป็นบุตรของนายทองคำ และนางสมทาน บุญค้ำจุน มีพี่น้อง 4 คน เป็นคนที่ 3 ของครอบครัว มีพี่สาว 2 คน น้องสาว 1 คน (หลานฉัตรเพชร 1 คน)